Kogman & Keisie Guest Farm | LekkeSlaap
Kogman & Keisie Guest Farm: Hooffoto's
Adres: Kloofstraat 2, Montagu, 6720, Wes-Kaap
Die Kogman & Keisie Gasteplaas skuil aan die voet van die Langeberge. Kom ervaar die lewe op 'n klein, organiese plaas op Roete 62 reg langs 'n 2000 hektaar-natuurreservaat. Die plaas is tog binne stapafstand vanaf die bekoorlike dorpie, Montagu. Die naam van die plaas is geïnspireer deur die dramatiese Kogmanskloof en die beskeie Kelsierivier wat mekaar hier ontmoet.
Kogman & Keisie Gasteplaas bied 2 luukse selfsorg-kothuise en 5 gastehuiskamers. Die kamers is elkeen stylvol ingerig met unieke afwerkings. Skoonmaakdienste is daagliks vir dié kamers beskikbaar wat gaste die geleentheid gun om meer te ontspan en te verken. 'n Stewige plaasontbyt is ingesluit vir die gastehuiskamers.
Kogman & Kelsie is 'n organiese plaas en ons is trots op die feit dat ons saam met die natuur werk. As jy die plaas verken, sal jy olywe, granate, groente en kruie omring deur laventel en bye teëkom. Gaan stap 'n entjie en jy mag dalk net 'n paar skape, eende, ganse of die hoenders raakloop wat ons elke dag met vars eiers voorsien.
Op warm somersdae kan gaste in die swembad gaan afkoel. Saans kan jy onder die weergalose sterrehemel van die Karoo ontspan en luister hoe die windmeul in die aandbriesie fluister. In die winter sal jy lekker warm kan slaap en kyk hoe die son soggens die mis met oranje, pienk en geel inkleur.
4.7 uit 5van 18 resensies vir Kogman & Keisie Guest Farm
Kloofstraat 2, Montagu, 6720, Wes-Kaap
Gaste dink Kogman & Keisie Guest Farm het 'n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAJDIxNDU2NDNkLWJmMzktNDllNC04MDI2LTBmMWFhNWQxMWMxYQ?w=1440&h=960&fit=crop&auto=format Vanaf R1 400 per nag (vir 2 persone) 18 5 1 5 2 Kloof Street Montagu 6720 Wes-Kaap 086 999 0018 14:00-18:00 10:00 -33.791529488712 20.106647337295